**Препис – извлечение!**

Р Е Ш Е Н И Е № 381

17.05.2022 г.

/ Протокол № 32 /

**ОТНОСНО**: Предложение с вносител Кмет на Община Гурково с вх. № ОС – 91/11.05. 2022 г. – компенсирани промени по Приложение № 13 към Решение № 369 от 15.04.2022 г. на Общински съвет – Гурково.

**МОТИВИ:** Националният събор на българското народно творчество - Копривщица е вписан в списъка на Юнеско и е част от Световното нематериално културно наследство. Участието на самодейните колективи от читалищата на територията на общината е въпрос на престиж и възможност за изява. Миналогодишният събор беше отменен поради пандемичната обстановка. Тази година съборът ще се проведе от 05 до 07 август. В Културния календар на община Гурково не са предвидени средства за участието на самодейните състави от читалищата на територията на общината.

Националният събор на българското народно творчество се провежда от 1965 г. насам на всеки пет години в първите петък, събота и неделя на м. август. Негови организатори са Министерство на културата, Община Копривщица, Областна администрация на Софийска област и Институтът за етнология и фолклористика с Етнографски музей при Българска академия на науките (ИЕФЕМ-БАН).

По регламент XII Национален събор на българското народно творчество ще премине през два етапа на реализиране - регионален и национален. Първият етап, който приключва до 15 юни 2022 г., се провежда във всички административни области на страната.

Излъчените от областите изпълнители се представят на националния етап в Копривщица.

Предлагам средствата необходими за участие на колективите от Община Гурково да бъдат осигурени от Културния календар на Община Гурково за 2022 г., без да се изменя предвидените средства за него.

На основание чл. 21, ал. 1, т. 6 от Закона за местното самоуправление и местната администрация, чл. 124, ал. 2 от Закона за публичните финанси, в съответствие с чл. 37, ал. 2 от Наредба за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и във връзка с гореизложеното, Общински съвет - Гурково

Р Е Ш И:

1. ОДОБРЯВА компенсираните промените по Приложение № 13, към Решение № 369 от 15.04.2022 г. на Общински съвет гр. Гурково - Културен календар на Община Гурково за 2022 г.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 382

17.05.2022 г.

/ Протокол № 32 /

**ОТНОСНО**: Предложение с вносител Председател на ОбС с вх. № ОС – 92/11.05. 2022 г. – дарение за лечение.

**МОТИВИ:** В Общински съвет - Гурково е внесено заявление вх. № ОС – 88/04.05.2022 г. от Павлина Урумова в което тя отправя искане да бъде отпусната помощ за лечение на дъщеря и Снежана \*\*\*\*\*\* Урумова на 24 години, която е майка на едно прекрасно 5 годишно момиченце. През юни 2021 г. Снежана Урумова е диагностицирана с рядко злокачествено заболяване и от тогава се бори за живота си. Продължителното и тежко лечение в България не е дало резултат. Шанс за нейното лекуване е намерено в специализирана клиника в чужбина. Сумата, необходима за лечението е между **50 000** и **80 000** евро (съгласно представената оферта) и е непосилна за нея и семейството и, затова майката на Снежана Урумова се обръща за помощ, за да може Снежи да продължи да живее и да отгледа детенцето си.

Дарителска сметка ДСК Пулс

Банка ДСК АДВIC: STSABCSF

IBAN: BG46STSA93000028933683

Валута: EUR

Титуляр: Снежана Георгиева Урумова  
 Snezhana Gеorgiеva Urumova

Поради липса на възможност за отпускане на помощ по Наредбата за реда и начина за отпускане на еднократна финансова помощ на граждани от Община Гурково, след проведена консултация с Кмета на Общината, на основание чл.21, ал.1,т.8, във връзка с ал. 2 от Закона за местното самоуправление и местната администрация, във връзка с чл.44, ал.1, т.4 и ал.5 от Наредбата за реда за придобиване, управление и разпореждане с имоти и вещи – общинска собственост и гореизложеното, Общински съвет - Гурково

Р Е Ш И:

1. Общински съвет – Гурково дарява сума в размер на 1000 /хиляда/ лв. на

Снежана \*\*\*\*\*\*\* Урумова за лечение на злокачествено заболяване. Сумата да се отпусне за сметка на средствата по т. 4.2 от Решение на ОбС - Гурково № 369/15.04.2022 г. с което е приет Бюджета на Община Гурково за 2022 г.

2. Изпраща решението на Кмета на Община Гурково за предприемане на необходимите действия по предоставянето на паричните средства.

3.Допуска предварително изпълнение на решението, съгласно чл.60, ал.1 от Административно-процесуалния кодекс, с оглед предприемане спешни и неотложни действия и процедури за осигуряване живота и здравето на лицето.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 383

17.05.2022 г.

/ Протокол № 32 /

**ОТНОСНО**: Предложение с вносител Председател на ОбС – Гурково с вх. № ОС – 93/11.05. 2022 г. – избор на представител на Община Гурково в областната комисия за изработване на областна здравна карта за Област Стара Загора.

**МОТИВИ:** В община Гурково постъпи писмо изх. № 08-00-473/29.04.2022 год.

(наш вх. № ОС- 87 от 29.04.2022 год.) от проф. Асена Сербезова – министър на здравеопазването във връзка с предстоящата актуализация на Националната здравна карта. Съгласно чл. 29, ал. 2 и ал. 3 от Закона за лечебните заведения (ЗЛЗ), Националната здравна карта се изработва въз основа на областни здравни карти. За изработване на областната здравна карта министърът на здравеопазването назначава комисия за всяка област, която включва областния управител, по двама представители на регионалната здравна инспекция, районната здравноосигурителна каса и на районната колегия на Българския лекарски съюз, по едни представител на районната колегия на Българския зъболекарски съюз, регионалната колегия на Българската асоциация на професионалистите по здравни грижи и на представителните организации за защита на правата на пациентите, признати по реда на чл. 86в от Закона за здравето, както и по един представител на всяка община в съответната област. Областният управител е председател на комисията.

Съгласно чл. 29, ал. 4 от Закона за лечебните заведения, представителите на общините се определят по реда на Закона за местното самоуправление и местната администрация, т.е с решение на Общински съвет, като в срок до 20 май 2022 г. следва да изпратим в Министерство на здравеопазването решението на Общинския съвет и заповедта на кмета, с които е определен представителя на община Гурково в областната комисия за изработване на областна здравна карта.

На основание чл.21, ал.1, т.23 и ал.2 от Закона за местното самоуправление и местната администрация, чл.29 ал.4 от Закона за лечебните заведения и с оглед гореизложеното, Общински съвет – Гурково

Р Е Ш И:

1. Дава мандат на Кмета на община Гурково да определи представител за областната комисия за изработване на областна здравна карта на Област Стара Загора от квотата на община Гурково.

2. Да изпрати изготвения документ в указания срок на министъра на здравеопазването, съгласно цитираното писмо.

3. Допуска предварително изпълнение на решението, съгласно чл.60, ал.1 от Административно-процесуалния кодекс, предвид на това, че закъснението за изпращане на решението на министъра на здравеопазването ще забави сформирането на областната комисия за изработване на областна здравна карта на Област Стара Загора, а това от своя страна ще рефлектира върху изработването на Националната здравна карта, което представлява важен държавен интерес.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 384

17.05.2022 г.

/ Протокол № 32 /

**ОТНОСНО**: Предложение с вносител Кмет на Община Гурково с вх. № ОС – 98/12.05.2022 г. – приемане Отчет за изпълнение на Програма за развитие на физическото възпитание и спорта в община Гурково за 2020-2021г. за 2021 г.

**МОТИВИ:** С Решение № 88/19.05.2020 г. Общински съвет прие Програма за развитие на физическото възпитание и спорта в общината за 2020г. – 2021г.

През 2021 г. в общината бяха реализирани малка част от дейностите заложени в Програмата, поради създадената епидемична обстановка.

Настоящият отчет визира постигнатото по изпълнението на Програмата.

На основание чл. 21, ал.1 т. 24 от ЗМСМА, Общински съвет - Гурково

Р Е Ш И:

1.Приема Отчет за изпълнение на Програмата за развитие на физическото възпитание и спорта в община Гурково за 2020-2021г**.**  за 2021г., неразделна част от настоящото решение.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 385

17.05.2022 г.

/ Протокол № 32 /

**ОТНОСНО**: Предложение с вносител Кмет на Община Гурково с вх. № ОС – 99/12.05.2022 г. – приемане на Програма за развитие на физическото възпитание и спорта в община Гурково за периода 2022 – 2023 г.

**МОТИВИ:** В разработеният проект за Програма са заложени целите и задачите, които ще се постигат през периода 2022 – 2023 г. в областта на физическото възпитание и спорта в Община Гурково.

На основание чл. 21, ал.1 т.12, във връзка с ал.2 от ЗМСМА, Общински съвет – Гурково

Р Е Ш И:

1. Приема Програма за развитие на физическото възпитание и спорта за периода

2022 – 2023 г., неразделна част от настоящото решение.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 386

17.05.2022 г.

/ Протокол № 32 /

**ОТНОСНО**: Предложение с вносител Кмет на кметство с вх. № ОС – 94/11.05. 2022 г. – приемане на Отчета за дейността и основните проблеми на кметство Паничерево, Община Гурково за периода 01.04.2021 г. - 01.05.2022 г.

**МОТИВИ:** С Решение № 319 от 17.12.2021 г. ОбС - Гурково прие Тематичен план за дейността на Общински съвет – Гурково за 2022 г.

В плана за м. април 2022 г. е заложена точка „Отчети за дейността и основните проблеми на кметовете и кметските наместници по населените места за 2021 г.“ с вносители кметовете на кметства и кметските наместници. В предвид настъпили обстоятелства, отчетите се представят през м.май 2022 г.

Представям Ви Отчет за дейността и основните проблеми на кметство Паничерево, Община Гурково за периода 01.04.2021 г. – 01.05.2022 г.

На основание чл.21, ал.1, т. 19 и т.24 от Закона за местното самоуправление и местната администрация и в предвид гореизложеното, Общински съвет – Гурково

Р Е Ш И:

Приема Отчета за дейността и основните проблеми на кметство Паничерево, Община Гурково за периода 01.04.2021 г. – 01.05.2022 г.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 387

17.05.2022 г.

/ Протокол № 32 /

**ОТНОСНО**: Предложение с вносител Кмет на кметство с вх. № ОС – 95/11.05. 2022 г. – приемане на Отчета за дейността и основните проблеми на кметство Конаре, Община Гурково за периода 01.04.2021 г. – 01.05.2022 г.

**МОТИВИ:** С Решение № 319 от 17.12.2021 г. ОбС - Гурково прие Тематичен план за дейността на Общински съвет - Гурково за 2022 г.

В плана за м. април 2022 г. е заложена точка „Отчети за дейността и основните проблеми на кметовете и кметските наместници по населените места за 2021 г.“ с вносители кметовете на кметства и кметските наместници. В предвид настъпили обстоятелства, отчетите се представят през м.май 2022 г.

Представям Ви Отчет за дейността и основните проблеми на кметство Конаре, Община Гурково за периода 01.04.2021 г. - 01.05.2022 г.

През 2021 год. въпреки създалата се извънредна ситуация, успяхме да проведем традиционната за селото Земляческа среща - събор , която е неразделна част от празника на църквата „Света троица“, който се чества на „Свети дух“ .

В социалната сфера оказвахме пълно съдействие на болните хора и хората поставени под карантина , като им закупуваме нужните продукти и лекарства.

Въпреки нашето старание да бъдем полезни на селото, има и проблеми с които не успяхме да се справим, а именно :

1.Основен социален проблем с който не можем да се справим след приключване на програмата за домашен помощник и личен асистент, е че хора ползващи тази услуга останаха без подкрепа.

2.Безразборното и безотговорно изхвърляне на всякакъв вид отпадъци, на нерегламентирани за тази цел места - реката, деретата, пасища, ливади и др.

3.Използването на водата за питейно - битови нужди за поливане!

4.Безстопанственото движение на кучета на територията на село Конаре.

5.Отглеждането на селскостопански животни в дворни места, които не отговарят на изискванията на Наредба 7 - хигиенни, здравни, брой, отстояване и др.

На основание чл.21, ал.1, т. 19 и т.24 от Закона за местното самоуправление и местната администрация и в предвид гореизложеното, Общински съвет - Гурково

Р Е Ш И:

Приема Отчета за дейността и основните проблеми на кметство Конаре, Община Гурково за периода 01.04.2021 г. - 01.05.2022 г.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 388

17.05.2022 г.

/ Протокол № 32 /

**ОТНОСНО**: Предложение с вносител Кмет на Община Гурково с вх. № ОС – 96/11.05. 2022 г. – приемане на Отчетите за дейността и основните проблеми на кметските наместници по населените места Пчелиново, Лява река и Димовци за периода 01.04.2021 г. – 01.05.2022 г.

**МОТИВИ:** С Решение № 319 от 17.12.2021 г. ОбС - Гурково прие Тематичен план за дейността на Общински съвет – Гурково за 2022 г.

В плана за м. април 2022 г. е заложена точка „Отчети за дейността и основните проблеми на кметовете и кметските наместници по населените места за 2021 г.“ с вносители кметовете на кметства и кметските наместници. В предвид настъпили обстоятелства, отчетите се представят през м.май 2022 г.

Отчетите от кметските наместници отразяват дейността им за периода 01.04.2021 г. – 01.05.2022 г.

На основание чл.21, ал.1, т. 24 и ал.2 от Закона за местното самоуправление и местната администрация и в предвид гореизложеното, Общински съвет – Гурково

Р Е Ш И:

Приема Отчетите за дейността и основните проблеми на кметските наместници по населените места Пчелиново, Лява река и Димовци периода 01.04.2021 г. – 01.05.2022 г.

Участвали в гласуването 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 389

17.05.2022 г.

/ Протокол № 32 /

**ОТНОСНО**: Предложение с вносител Кмет на Община Гурково с вх. № ОС – 97/11.05.2022 г. – разрешение за изработване на проект за ПУП – ПЗ /план за застрояване/ за ПИ с идентификатор 18157.112.375 по КККР на гр. Гурково с цел промяна предназначението на земята за изграждане на „Площадка за компостиране на биоразградими отпадъци“.

**МОТИВИ:** В Община Гурково е постъпило заявление с вх. № К-3834/01.12.2021г. от Община Гурково, ЕИК 123092756, с адрес на управление : гр. Гурково, бул. „Княз Александър Батенберг” № 3, представлявана от Тотка \*\*\*\*\*\*\* Петкова – зам. кмет на Община Гурково, оправомощена със заповед № З-232 от 05.05.2020г. на Кмета на Община Гурково. Депозираното искане е за получаване на разрешения за изработване на проект за ПУП – ПЗ /план за застрояване/ за ПИ с идентификатор 18157.112.375 по КККР на гр. Гурково, предвид разпоредбите на чл. 124а ал.1 от ЗУТ. Искането е придружено със задание и скица - предложение.

Поземлен имот с идентификатор 18157.112.375 по КККР на гр. Гурково, одобрена със Заповед № РД-18-3/18.01.2010г. на Изпълнителния директор на АГКК е с трайно предназначение на територията : Земеделска, с начин на трайно ползване: Изоставена орна земя, с площ 8 687м2, при граници : ПИ с идентификатори 18157.117.321, 18157.112.376 и 18157.112.369, собственост на Община Гурково, съгласно акт за частна общинска собственост № 22, том ХХV, н. дело № 5184 от 15.11.2018 г. издаден от Служба по вписванията гр. Казанлък.

По влязло в сила Изменение на ОУП на Община Гурково в частта му за ПИ с идентификатор 18157.112.375, одобрено с решение № 350 по протокол № 29 от 25.02.2022г. на Общински съвет – Гурково се предвижда установяване на **Предимно производствена зона - Пп.**

Предвид инвестиционните намерения на заявителя за изграждане на „Площадка за компостиране на биоразградими отпадъци“, е необходимо да се промени вида на територията, начина на трайно ползване на поземления имот и се определят показателите за застрояване чрез изработване на план за застрояване.

Предвижда се вида на територията да бъде „урбанизирана“, като за поземлен имот с идентификатор 18157.112.375 се отреди за **Предимно – производствена зона - Пп** със следните градоустройствени показатели :

* Плътност на застрояване до 80 %
* Кинт /Коефициент на интензивност/ до 2.5
* Минимална озеленена площ от 20 %
* Височина до 10 м

На основание чл.21, ал.1, т.11 от Закона за местното самоуправление и местната администрация, във връзка с чл. 124а, ал.1 и ал.5 и чл. 124б ал.1 от Закона за устройство на територията и гореизложеното, Общински съвет - Гурково

Р Е Ш И:

1.Разрешава на Община Гурково, с адрес на управление: гр. Гурково, бул. „Княз Александър Батенберг” № 3 да възложи изработването на проект за ПУП – ПЗ /план за застрояване/ на ПИ с идентификатор 18157.112.375 по КККР на гр. Гурково.

За имота да се отреди **Предимно – производствена зона - Пп** със следните градоустройствени показатели :

* Плътност на застрояване до 80 %
* Кинт /Коефициент на интензивност/ до 2.5
* Минимална озеленена площ от 20 %
* Височина до 10 м

2.Одобрява Техническото задание, изготвено от Възложителя и приложено към настоящето Решение.

3.Възложителя да извърши за своя сметка всички необходими процедури и съгласувания.

4.Настоящото решение да се разгласи при изпълнение на разпоредбите на чл.124б ал.2 от ЗУТ.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 390

17.05.2022 г.

/ Протокол № 32 /

**ОТНОСНО**: Предложение с вносител Кмет на Община Гурково с вх. № ОС - 100/16.05.2022 г. – актуализация на разчета за финансиране на капиталовите разходи на Община Гурково за 2022 г.

**МОТИВИ:** С Решение № 369 от 15.04.2022 г. на Общински съвет – Гурково е приет бюджета и поименния списък на обектите от инвестиционната програма за капиталови разходи на Община Гурково за 2022г.

Във връзка с необходимостта от подобряване състоянието на транспортно-комуникационната инфраструктура, осигуряване на актуални възможности за финансиране от различни източници, вкл. програмите на ЕС, Национално финансиране и опитмално използване възможностите на целевата субсидия от ДБ, предлагаме на Вашето внимание актуализация на разчета на поименното разпределение на разходите за придобиване на дълготрайни активи в частта, отнасяща се за ремонт на уличната мрежа на територията на община Гурково чрез **вътрешни компенсирани промени** както следва:

**1.**Във връзка с подобряване на комуникационно-транспортната инфраструктура и

осигуряване на етапно изпълнение на проекти според източниците и възможностите за финансиране, актуализацията на инвестиционната програма в частта „ремонт на улици и общински пътища“ и частта „реконструкция на част от уличната мрежа…“ включва конкретизация на улици за основен ремонт и реконструкция в гр.Гурково, с. Паничерево и с. Конаре в съответствие с настоящите изисквания на Министерство но финансите. Актуализацията предвижда част от целевата субсидия в размер на 290891 лева и 35940 лева да бъде разпределена конкретно за прединвестиционни проучвания, изготвяне на инвестиционни проекти и за една част от улиците изпълнение на строително-монтажни работи. Актуализацията осигурява оптимално използване на възможностите за кандидатстване за финансиране и финансовите инструменти на програмите на ЕС, Национално финансиране и целева субсидия от ДБ.

Предлаганите вътрешно–компенсирани промени между показателите на капиталовите разходи в рамките на бюджетната година в Община Гурково са отразени в Приложение № 1 и Приложение № 2 към настоящото предложение.

На основание чл.21, ал.1, т.6 от ЗМСМА, чл.124,ал.3 от Закона за публичните финанси, чл.37, ал.3 от Наредбата за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и въз основа на горепосочените мотиви, Общински съвет - Гурково

Р Е Ш И:

1. ОДОБРЯВА вътрешни компенсирани промени, посочени в Актуализиран разчет за финансиране на капиталови разходи на Община Гурково за 2022 г., съгласно Приложение № 1 към настоящото решение.
2. ОДОБРЯВА компенсираните промени по дейности, параграфи и подпараграфи в разходната част по бюджета на Община Гурково за 2022 г., съгласно Приложение № 2 към настоящото решение.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 391

17.05.2022 г.

/ Протокол № 32 /

**ОТНОСНО**: Предложение с вносител Кмет на Община Гурково с вх. № ОС – 102/16.05.2022 г. - предварително съгласие за промяна предназначението на ПИ с проектен идентификатор 38203.86.567 и ПИ с проектен идентификатор 38203.86.570 по КККР на с. Конаре, община Гурково.

**МОТИВИ:** В Община Гурково е постъпило заявление с вх. № К-1420/12.05.2022г. от „НЕДЕЛИНА РВ“ ЕООД, ЕИК 200372166, с адрес на управление : гр. Бургас ул. „Сборище” № \*\*\*\*, вх. \*\*\*, ет. \*, представлявано от Стоян \*\*\*\*\*\* Чапразлиев – управител, чрез Димитър Кирилов Панчуков – управител на „ДП ИНВЕСТМЪНТ“ ООД за предварително съгласие за промяна предназначението на ПИ с проектен идентификатор 38203.86.567 и ПИ с проектен идентификатор 38203.86.570 по КККР на с. Конаре, община Гурково.

Във връзка с одобрения със заповед № З-320 от 23.07.2021г. на Кмета на Община Гурково и влязла в сила на 10.08.2021г. проект за Изменение на ПУП – ПЗ /план за застрояване/ на ПИ с идентификатор 38203.86.278 по КККР на с. Конаре и ПУП – ПРЗ /план за регулация и застрояване/ на новобразуваните УПИ І – 563 и УПИ ІІ – 564 в масив 86 е сменено предназначението на земята за Фотоволтаична електроцентрала, съгласно предвижданията на проекта. С проекта е сменено предназначението и на част от ПИ с идентификатор 38203.86.278 за второстепенна улица за достъп до УПИ II-564, която по силата на чл. 81, ал. 5 от ЗУТ става общинска публична собственост.

По силата на ПУП-ПРЗ остава непроменено предназначението на ПИ с проектен идентификатор 38203.86.567 с площ от 18 кв.м (част от ПИ с идентификатор 38203.86.256 по КККР на с. Конаре, вид собственост : Общинска публична, вид територия : Земеделска, НТП : Дере, площ 1429 кв. м.) и ПИ с проектен идентификатор 38203.86.570 с площ от 7 кв.м.(част от ПИ с идентификатор 38203.86.11 по КККР на с. Конаре, вид собственост : Общинска публична, вид територия : Земеделска, НТП : За селскостопански, горски, ведомствен път, площ 493 кв. м).

Поземлени имоти с проектни идентификатори 38203.86.567 и 38203.86.570 са за транспортен достъп по предвижданията на одобрения и влязъл в сила ПУП-ПРЗ.

На основание чл.21, ал.1 т.8 от Закона за местното самоуправление и местната администрация, чл. 17а ал.1 т.1 от Закона за опазване на земеделските земи, във връзка с чл. 30, ал.3 от Правилника за прилагане на закона за опазване на земеделските земи и гореизложеното, Общински съвет - Гурково

Р Е Ш И:

Дава предварително съгласие за промяна предназначението на ПИ с проектен идентификатор 38203.86.567 с площ от 18 кв.м, трайно предназначение на територията : от Земеделска в Урбанизирана, НТП : от Дере в За второстепенна улица, при съседи : 38203.86.568, 38203.86.569, 38203.86.570, 38203.86.571, 38203.86.566, 38203.86.565 и 38203.86.563 (част от ПИ с идентификатор 38203.86.256 по КККР на с. Конаре, вид собственост : Общинска публична, вид територия : Земеделска, НТП : Дере, площ 1429 кв. м.) и ПИ с проектен идентификатор 38203.86.570 с площ от 7 кв.м.трайно предназначение на територията : от Земеделска в Урбанизирана, НТП: от За селскостопански, горски, ведомствен път в За второстепенна улица, при съседи : 38203.86.568, 38203.86.569, 38203.86.700, 38203.86.571, 38203.86.566 и 38203.86.567 (част от ПИ с идентификатор 38203.86.11 по КККР на с. Конаре, вид собственост : Общинска публична, вид територия : Земеделска, НТП : За селскостопански, горски, ведомствен път, площ 493 кв. м).

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 392

17.05.2022 г.

/ Протокол № 32 /

**ОТНОСНО**: Предложение с вносител Председател на ОбС – Гурково с вх. № ОС – 103/16.05.2022 г. - избор на представител на Община Гурково в областната комисия за изработване на областна аптечна карта за Област Стара Загора.

**МОТИВИ:** В община Гурково постъпи писмо изх. № 08-00-523/13.05.2022 год. (наш вх. № ОС-103 от 16.05.2022 год.) от проф. Асена Сербезова – министър на здравеопазването във връзка с предстоящата актуализация на Националната аптечна карта. Съгласно чл. 227б, ал. 1 от Закона за лекарствените продукти в хуманната медицина ( ЗЛПХМ), Националната аптечна карта се изработва въз основа на областни аптечни карти. За изработване на областната аптечна карта министърът на здравеопазването назначава комисия за всяка област, която включва областния управител, по двама представители на регионалната здравна инспекция, районната здравноосигурителна каса и на регионалната колегия на Българския фармацевтичен съюз, по едни представител на регионалната колегия на Българската асоциация на помощник-фармацевтите, на представителните организации за защита на правата на пациентите, признати по реда на чл. 86в от Закона за здравето, както и по един представител на всяка община в съответната област. Областният управител е председател на комисията.

Съгласно чл. 227б, ал. 3 от Закона за лекарствените продукти в хуманната медицина, представителите на общините се определят по реда на Закона за местното самоуправление и местната администрация, т.е с решение на Общински съвет, като в срок до 31 май 2022 г. следва да изпратим в Министерство на здравеопазването решението на Общинския съвет и заповедта на кмета, с които е определен представителя на община Гурково в областната комисия за изработване на областна аптечна карта.

На основание чл.21, ал.1, т.23 и ал.2 от Закона за местното самоуправление и местната администрация, чл.227б ал.3 от Закона за лекарствените продукти в хуманната медицина и с оглед гореизложеното, Общински съвет – Гурково

Р Е Ш И:

1.Дава мандат на Кмета на община Гурково да определи представител за областната комисия за изработване на областна аптечна карта на Област Стара Загора от квотата на община Гурково.

2. Да изпрати изготвения документ в указания срок на министъра на здравеопазването, съгласно цитираното писмо.

3. Допуска предварително изпълнение на решението, съгласно чл.60, ал.1 от Административно-процесуалния кодекс, предвид на това, че закъснението за изпращане на решението на министъра на здравеопазването, ще забави сформирането на областната комисия за изработване на областна аптечна карта на Област Стара Загора, а това от своя страна ще рефлектира върху изработването на Националната аптечна карта, което представлява важен държавен интерес.

Участвали в поименно гласуване 12 общ. съветници, гласували „**за**” – 12, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**